Zürich, 25.3.11 Red. (mk) Ich gang min Wäg    Ich gang min Wäg  mit mim schwarze Hund  ich laufe langsam  schnell isch nüd gsund  ich luege Blüemli links und rechts  und wänn i stah blieb isch ja alles rächt    ich gnüsse Zunne und die frischi Luft  und lueg in blaue Himmel und schmöcke de Duft,  es isch e Wohltat  es isch e Wucht  ich lieb de Wald, ich lieb de Fluss  ich lieb mini Frau, ich giberä i Gedanke en chuss.    ich ruefe Larry, mim schwarze Hund  doch häsch ja dänkt, dass dä bim Erstemal chunnt,  ich gnüss de fierabig  ich gnüss de rescht vom  tag  ich säge danke  dass ich's so mag.    Ich ha hüt chrampfed ich ha hüt treit  de Chef hät hüt gschumpfe hät mer D'Meinig gseit  ich ha au träumt, von ne schönere Ziit  ich glaube die, die chunt bald, viellicht scho hüt.    Ich gang min Wäg  mit mim schwarze Hund  ich laufe langsam denn schnell isch nüd gsund,  ich luege Bluemli links und rechts  und wänni stah blieb isch alles rächt.    Ich rüefe am Larry, mim schwarze Hund  doch  häsch ja dänkt, dass dä bim Erstemal chunnt,  ich gnüss de Fierabig  ich gnüss de rescht vom Tag,  ich säge danke  dass ich's so mag.    Ich gnüss de Tag wo z'Ändi gaaht  ich gnüsse d'Freiheit wo i so mag,  ich gnüsse s'Wetter obs stürmt obs schneit  ich gnüsse s'Lebä  ä wenns mal uf de eigni Chopf gheit.    Ich säge Danke, ich säge tschau  ich säge sali  ich weiss es gnau  ich säge gruezi  und dass säg ich cool  ich gnüsse d'Freiheit  ich  gnüss de Tag  ich säge tschüssli  so wie ichs halt mag.    Ich gang min Wäg....    Leserkommentare (0) »